प्रियंका गांधी की 16 घंटे चली बैठक सुबह 5.30 बजे हुई खत्म, कहा- मुझसे नहीं, राहुल से है PM मोदी का मुकाबला  
रातभर चली प्रियंका गांधी की बैठक
कांग्रेस नेताओं से की मुलाकात
कहा- कार्यकर्ताओं की राय जान रही हूं
पार्टी कार्यकर्ताओं के साथ बैठक को लेकर प्रियंका ने कहा कि यहां काफी बदलाव की जरूरत है. उन्होंने कहा, 'मैं संगठन के बारे में सीख रही हूं. मैं लोगों की राय सुन रही हूं. आखिर चुनाव कैसे जीता जाए, इस पर भी बात हो रही है.'
पति रॉबर्ट वाड्रा से प्रवर्तन निदेशालय की पूछताछ पर भी प्रियंका ने चुप्पी तोड़ी. उन्होंने कहा, 'ये चीज़े चलती रहेंगी, मैं अपना काम करती रहूंगी, मुझे बिल्कुल फर्क नहीं पड़ता.' मालूम हो कि इन दिनों वाड्रा से ईडी की टीम लगातार पूछताछ कर रही है. दिल्ली में ईडी की टीम ने उनसे लगातार तीन दिन पूछताछ की थी. मंगलवार को उनसे जयपुर में पूछताछ हुई.
VIDEO- प्रियंका गांधी के आने से किसको फायदा?